408 DE OVARIIS , EORUMQUE CORPORE LUTEO OBSERV. 



res enim dubia esset , sed eo tantum, ut adpareat , quam 

 caduco nitatur fondamento eorum sententia , qui ex cor- 

 porum luteorum numero , quae in ovariis observantur , foe- 

 tuuru numerum in utero contentorum , cognosci posse con- 

 tendunt ; in utroque ovario mulieris , quae unicum foetum 

 in utero gerebat, suum erat corpus luteum, & in ovariis cer- 

 varum omnium, unico , ut mulier, praegnantium foetu, duo, 

 tria , vel & plura corpora lutea prò unoquoque ovario. 



XIX. De corporum luteorum usu aliquid adhuc esset 

 dicendum ; sed, ut verum fatear , quisnam sit, ignoro: 

 foemineum semen ab iisdem secerni , ( quae est clar. 

 Buffonii hypothesis ) non crediderim ; nondum enim certis 

 constitit experimentis nec illius seminis praesentia , nec 

 ejus cum masculino ad generationis opus perficiendum mi- 

 xtus necessitas . Ovi exclusi degenerationem ea corpora 

 esse , ne cum Graaffio , Hallero , & quamplurimis aliis 

 credam , vetat ipsorum ante coitum origo , & perfectio . 

 Illud tantum conjectura haud improbabili assequi posse, 

 mihi videor cum claris. nostro Bertrandi, quum ea corpora 

 ma^na & perfecta non ante in puellis, & in aliis foeminis 

 observentur, quam ad pubertatem pervenerint,&ad generatio- 

 nem aptae sint, unam ex illis ea esse mutationibus, quae foe- 

 mineo sexui tunc accidunt , & foeminam ad concipiendum 

 accommodatam jam esse , praenuntiant . Quidni cupidinis 

 venereae praecipuam sedem in iis ponamus ? Tentigine certe 

 non amplius ardent eae foeminae , quibus ovaria sunt 

 ademta , ut scrofae , & equae . Foramen , & continui!» 

 canalis, qui in corporum luteorum mediani caveam ducunt, 

 marium semini viam patulam dant ad ova foecundanda. 



